projecte-aina/catalan_government_crawling huggingface dataset:
Copernicus és el programa d'observació de la Terra de la Unió Europea, que contempla el nostre planeta i el seu entorn per obtenir el màxim benefici per a tots els ciutadans europeus.
El programa ofereix serveis d'informació basats en l'observació de la Terra per satèl·lit i dades in situ.
Recentment han estat publicats els resultats del programa Copernicus Incubation; un programa incubadora que vol ajudar empreses que facin servir dades o informació del Copernicus a desenvolupar el seu negoci.
Va ser llençat per la Comissió Europea per ajudar a les start-ups a créixer fent servir aquestes dades obertes.
La pròxima data límit per a la presentació de sol·licituds al programa és el 15/11/2019; i es podrà participar a les convocatòries fins al 17/11/2020, l'última data límit.
Entre les entitats seleccionades hi ha la start-up catalana Dante Technologies, situada a Barcelona, que també rebrà el suport d'ACCIÓ i Catalonia Trade & Invest.
Els ideals de la start-up defensen que el canvi climàtic i les pràctiques humanes han augmentat la presència d'incendis forestals, que suposen un greu impacte sobre el medi ambient i l'economia.
Els sistemes existents de detecció d'incendis són massa lents o impossibles de ser implementats en àrees extenses.
Així l'empresa desenvolupa, amb l'ús de noves tecnologies, una solució efectiva i competitiva per a la detecció i la gestió d'emergències d'incendis forestals: DANTE és un sistema d'alerta precoç que inclou mètodes avançats per informar i gestionar per tal d'ajudar a apagar ràpidament un incendi; a més, té la capacitat de proporcionar tota la informació crítica necessària per a una operació d'extinció efectiva del foc.
Dante Technologies és una start-up nascuda fa menys d'un any que sorgeix de l'empresa AD Telecom, i pretén créixer i tenir una entitat pròpia en un futur proper.
El passat 7 d'octubre TMB va signar el contracte de subministrament de 42 nous trens de cinc vagons cadascun, equipats amb l'última tecnologia, que permetran augmentar la capacitat dels vagons (fins a 1.100 passatgers per la L1 i 900 per als de la L3) i un major estalvi energètic.
Aquesta nova adquisició permetrà alhora retirar els 42 materials mòbils més antics de la xarxa que porten operatius prop de 35 anys.
El subministrament dels trens va ser adjudicat per concurs públic a Alstom, que lliurarà els dos primers trens el 2020 i la resta en el termini de dos anys i mig.
El projecte permetrà crear 3.100 llocs de treball necessaris per a la construcció dels vehicles nous.
Es construiran a la seva factoria de Santa Perpètua de Mogoda, d'acord amb els criteris de sostenibilitat que TMB ha requerit: estructura lleugera, baix consum energètic, altes taxes de recuperabilitat i reciclabilitat dels components, fiabilitat tècnica i facilitat de manteniment.
L'operació ha estat possible gràcies a:
Altres fons de finançament han estat els préstecs de 6,4 milions d'euros cadascun demanats a Bankinter i Liberbank.
El festival barceloní de cinema MECAL ha estat seleccionat a la convocatòria EACEA/32/2018 d'Europa Creativa suport als festivals de cinema.
El MECAL és el Festival Internacional de Curtmetratges i Animació de Barcelona que treballa tant a nivell nacional com internacional.
L'objectiu de la convocatòria és arribar a un públic més ampli per estimular l'interès per les obres audiovisuals i millorar-ne l'accés, en particular mitjançant la promoció, els esdeveniments, els coneixements cinematogràfics i els festivals.
La vuitena reunió del grup de suport local del projecte RELOS3 organitzada per Promoció Econòmica de Sabadell es va celebrar el passat 13 de setembre al Centre d'Empreses Industrials "Can Roqueta" de Sabadell.
El projecte europeu RELOS3 "From Regional to Local: Successful deployment of the Smart Specialization Strategies" proposa millorar el desplegament de les estratègies d'especialització intel·ligent (RIS3) arreu d'Europa mitjançant una major implicació dels actors locals.
En aquest cas, l'especialització del territori gira entorn per la indústria avançada i el disseny i TIC aplicades a la indústria
Aquesta reunió va ser la tercera de les tres sessions previstes per al desenvolupament del pla d'acció en col·laboració amb els "stakeholders" que participen en el projecte.
En aquesta última trobada s'ha presentat l'esborrany del Pla d'Acció amb les aportacions tècniques recollides a la visita de llarga durada a Tartu el passat mes de juny.
El resultat final d'aquestes tres sessions serà el document final del pla d'acció, que es presentarà al "Technical Workshop" del projecte a Groningen el proper mes de novembre.
La sessió anterior tenia com a objectiu identificar i decidir les accions que seran el cor d'aquest Pla d'Acció, accions relacionades amb identificar i impulsar possibles millores en la governança de la RIS3Cat i amb el desenvolupament de proves pilot d'accions vinculades al foment de l'emprenedoria i a la visibilitat i connexió entre les empreses del territori en la temàtica pròpia de l'especialització intel·ligent de Sabadell.
Aquesta última sessió ha permès concretar una mica més les accions previstes en activitats concretes, mitjançant una metodologia participativa amb diferents grups de treball i l'intercanvi de debats.
Els propis "stakeholders" van proposar activitats concretes que poden realitzar des de la seva institució en la línia de les activitats concretades i consensuades.
La sessió es va tancar amb la intervenció de Iolanda Repullo, cap de la Unitat de Dinamització Empresarial de Promoció Econòmica de Sabadell, que va informar que aquest Pla d'acció es presentarà a la propera trobada a Groningen, i convida al grup de suport local a retrobar-se en els 2 anys següents del projecte per la implementació d'aquest Pla d'Acció, i materialitzar aquestes activitats proposades.
El Departament d'Agricultura, Ramaderia, Pesca i Alimentació de la Generalitat de Catalunya lidera el projecte QUALIFY, una iniciativa cofinançada pel FEDER a través del Programa Interreg Europe, en el qual participen 5 socis més: la Cambra d'Agricultura de la regió de la Vienne (França), el Govern Regional de Tessàlia (Grècia) i les Cambres Nacionals de Comerç i Indústria de Bulgària, Eslovènia i Estònia.
La durada del projecte és de 3 anys i mig i compta amb un pressupost d'1,31 milions d'euros dels quals 1,06 milions d'euros seran finançats pel programa Interreg Europe.
El projecte, en marxa des de l'agost, es focalitzarà en quatre línies bàsiques per tal d'aconseguir els objectius:
La Comissió Europea es compromet a seguir la feina de l'Observatori i Fòrum Europeu de Blockchain.
L'observatori ha construït una comunitat amb gran credibilitat al voltant dels seus esdeveniments i documents temàtics i s'ha convertit en un actor reconegut a Europa i en l'escena internacional.
L'Observatori i Fòrum Europeu de Blockchain renovat hauria d'ajudar a identificar i analitzar els problemes emergents de forma àgil; hauria d'identificar i basar-se en les iniciatives existents i organitzar debats i tallers sobre temes en els quals s'ha d'actuar a escala de la Unió Europea o que tindrien un impacte de manera oberta, constructiva i reactiva.
A més, l'Observatori i Fòrum Europeu de Blockchain renovat i ampliat hauria de monitoritzar i analitzar els desenvolupaments, aclarir problemes existents i emergents; construir un entorn de coneixement de primer nivell; reforçar les sinergies amb les iniciatives existents i futures i convertir-se en un centre de formació a la Unió Europea en temes de tecnologies Blockchain i de registre distribuït (DLT).
Aquesta licitació s'emmarca dins del projecte pilot "Grup de treball en horitzontal en relació amb la tecnologia de llibre major distribuït".
Aquesta convocatòria s'inclou dins de l'Estratègia Europa 2020, que estableix un seguit de prioritats i objectius per aconseguir una estratègia de creixement intel·ligent dels estats membres l'any 2020.
Els objectius d'aquesta convocatòria són:
La convocatòria va destinada a les Organitzacions de Productors Pesquers (OPP) i a les Associacions d'Organitzacions de Productors Pesquers (AOP) d'àmbit nacional i transnacional.
Data límit: 15 dies hàbils a partir de la publicació de l'extracte de la convocatòria al BOE núm. 229, del 24 de setembre de 2019
El Fòrum Marítim té l'objectiu de millorar la comunicació entre els actors principals de la política marítima de la UE mitjançant una plataforma comú.
És per això que per promoure l'economia blava, ha creat un programa de mentoria adaptat als objectius de cada empresa, del qual es poden beneficiar fins a 200 negocis.
Es podran presentar al programa aquelles empreses que considerin que el seu projecte és rellevant per l'economia blava, que estiguin registrades a un estat membre de la UE i la major part dels accionistes formin part de la UE.
El criteri de selecció es basarà en:
Tot i això, tots els negocis candidats rebran un breu anàlisi que avaluarà la seva preparació per a la inversió.
El perfil sol·licitat requereix:
L'energia mareomotriu pot proporcionar energia sostenible i fiable, i contribuir a l'objectiu de la Unió Europea d'aconseguir un mínim del 32% del total de consum energètic basat en energies renovables.
Malgrat això, obtenir el consentiment per a aquesta tecnologia emergent pot suposar molt temps i un cost elevat a causa de la manca d'informació prèvia.
És per aquest motiu que la convocatòria emesa per FEMP té els següents objectius:
Cal que els projectes que sol·licitin aquesta convocatòria puguin aconseguir certs resultats esperats:
Les condicions d'elegibilitat estableixen que els sol·licitants han de ser una entitat privada, una entitat pública o una organització internacional i estar establerts en un estat membre de la Unió Europea.
Poden no estar establerts en un país membre en cas que la seva participació en el projecte sigui necessària per a aconseguir els objectius.
Les persones físiques no són elegibles.
Aquesta convocatòria presentada pel Programa de Justícia té el propòsit de contribuir a l'aplicació de la llei europea de forma coherent i efectiva, i donar suport al desenvolupament de noves perspectives a l'àrea de drogues.
Els projectes elegibles deuen incloure almenys una de les següents prioritats:
Les activitats que poden rebre finançament són:
Podran participar tots els estats membres de la UE, Albània i Montenegro.
L'Human Brain Project (HBP) és un dels projectes científics més grans finançats per la Unió Europea, concretament per l'Horizon 2020.
L'objectiu d'aquest projecte és ajudar neurocientífics i investigadors clínics a integrar dades i coneixement sobre el cervell humà fent servir representacions digitals, reconstruccions i simulacions.
És per això, que està buscant propostes de projectes d'experts en diferents grups d'investigació per unir-se al seu equip.
Els projectes seleccionats ajudaran al desenvolupament de la recerca i augmentaran l'abast de la seva aplicació en termes d'innovació, neurociència i investigació clínica.
Els quatre grups d'investigació que busquen experts són:
L'objectiu és atreure experts en models de validació per poder validar de forma independent els models cerebrals davant les proves experimentals disponibles.
L'objectiu és atreure experts en serveis computacionals relacionats amb la integració informàtica de l'Atles Cerebral i el Cervell Virtual.
L'objectiu és atreure experts en el camp de la imatge multimodal multiparamètrica a través d'escales.
L'objectiu és atreure experts en models de microcircuits de rosegadors per a la validació metodològica a escala completa.
L'Agència de Gestió d'Ajuts Universitaris i de Recerca (AGAUR), mitjançant la Secretaria d'Universitats i Recerca, adscrita al Departament d'Empresa i Coneixement ha publicat la convocatòria té per objecte regular els ajuts a les universitats, els centres de recerca i les fundacions hospitalàries per a la contractació de personal investigador novell i promoure la qualitat en la recerca tot incorporant-lo com a personal investigador predoctoral en formació en grups de recerca i en projectes de recerca, innovació i desenvolupament.
Es poden beneficiar d'aquests ajuts les universitats del sistema universitari de Catalunya, els centres de recerca i les fundacions hospitalàries amb establiment operatiu a Catalunya.
A més, la despesa contractual es pot cofinançar amb el Programa Operatiu del Fons Social Europeu (FSE) a Catalunya en el marc de l'objectiu d'inversió en creixement i ocupació per al període 2014-2020 de l'FSE, amb un cofinançament del 50%.
Existeixen dues modalitats a l'hora de demanar els ajuts:
Els sol·licitants hauran d'haver superat els requisits per accedir al programa de doctorat entre l'1 de gener de 2017 i la data de presentació de la sol·licitud.
També podran participar aquelles persones que hagin superat aquests requisits a partir de l'1 de gener de 2014, sempre que compleixin les condicions necessàries esmentades a la convocatòria.
El contracte s'haurà d'iniciar abans de l'1 de maig de 2020 o l'1 de juliol de 2020 per candidats extracomunitaris.
Seran elegibles les persones que:
El Premi de compromís amb la divulgació científica 2020 del Consell Europeu de Recerca (ERC) està dissenyat per reconèixer i celebrar els recercadors amb finançament ERC que han demostrat excel·lència en el compromís i la divulgació pública.
Els investigadors ERC tenen l'obligació contractual de comunicar el seu projecte i molts d'ells són destacats comunicadors científics.
L'ERC voldria reconèixer aquells que interactuen amb públics fora del seu domini per comunicar la seva recerca finançada per la Unió Europea.
Amb l'objectiu d'aquest premi, l'ERC entén la participació pública amb la investigació com les moltes maneres en què el públic pot participar en el disseny, la conducció o la difusió del procés de recerca.
Els investigadors poden triar participar amb el públic per:
Els guanyadors seran seleccionats per un jurat d'investigadors de renom, comunicadors científics, periodistes científics i responsables polítics científics.
El premi per a cada guanyador inclou un trofeu, registre gratuït al EuroScience Open Forum (ESOF) 2020, reemborsament de despeses raonables de viatges i hotels per assistir a la cerimònia de lliurament i visibilitat a la cerimònia de lliurament.
A més, els projectes guanyadors seran destacats als canals de comunicació ERC, ampliant la visibilitat del projecte durant diversos mesos després de l'adjudicació.
Es seleccionarà un guanyador en cadascuna de les categories següents:
La Cambra de Comerç de Lleida ha publicat la convocatòria d'ajuts econòmics destinats al foment de l'ocupació juvenil.
L'objecte d'aquesta convocatòria és establir el règim dels ajuts destinats a fomentar la creació d'ocupació per mitjà d'ajuts a les empreses per a la contractació de joves beneficiaris del Sistema Nacional de Garantia Juvenil, així com a donar suport al desenvolupament de noves activitats empresarials i / o professionals dutes a terme pels joves beneficiaris del Sistema Nacional de Garantia Juvenil.
El pressupost de la Cambra de Comerç de Lleida per a la concessió dels ajuts a la contractació per a cada línia és la següent:
Les actuacions subvencionables amb càrrec a aquesta convocatòria estan cofinançades pel Fons Social Europeu a través del Programa Operatiu d'Ocupació Juvenil aprovat per al període 2014-2020.
Les sol·licituds d'ajut es tramitaran i resoldran per estricte ordre d'entrada, prèvia comprovació del compliment dels requisits generals i específics establerts en la convocatòria, fins que la disponibilitat pressupostària ho permeti o fins al 31 de desembre de el 2019.
Els ajuts objecte de concessió s'articulen en dues línies destinades, d'una banda, a incentivar i fomentar la contractació de joves beneficiaris del Sistema Nacional de Garantia Juvenil i, d'altra banda, a incentivar la posada en marxa de noves activitats empresarials i/o professionals per a joves beneficiaris del Sistema Nacional de Garantia Juvenil.
Les dues línies que es contemplen son:
Per poder optar a l'ajuda, la seu de l'empresa o el centre de treball de la persona beneficiària de la subvenció ha d'estar ubicat a la demarcació de la Cambra de Comerç.
En els requisits s'estableix que, l'activitat econòmica s'ha de desenvolupar (durant els 12 mesos), a l'àmbit geogràfic de la Cambra de Comerç.
La present licitació té l'objectiu d'adjudicar un contracte directe per dur a terme un estudi sobre la verificació dels càlculs anuals realitzats per:
El contracte engloba 5 paquets de treball, d'entre els quals, els de l'1 al 4 són tasques anuals ja definides pels pròxims 4 anys i el paquet número 5 correspon a tasques addicionals que l'òrgan de contractació pot sol·licitar durant l'execució del contracte.
ICEX ESPAÑA EXPORTACIÓN E INVERSIONES convoca un seguit d'ajuts, cofinançats pel Fons Europeu de Desenvolupament Regional (FEDER) en el marc del Programa Operatiu Pluriregional d'Espanya), per participar en les següents fires internacionals o missions directes empresarials.
Les condicions de cada ajut s'especifiquen a la respectiva convocatòria.
Amb motiu de promoure la circulació transnacional de material audiovisual, MEDIA ha convocat ajuts a dos tipus d'accions diferents.
Aquestes tenen l'objectiu de donar suport als festivals i a les xarxes europees de festivals respectivament.
Acció 1: Suport als festivals CREA-FESTNET-2020
La duració màxima de les accions serà de 12 mesos.
Tot i això, hi haurà dos períodes disponibles per començar l'activitat:
Acció 2: Suport a les xarxes europees de festivals CREA-FESTIVALS-2020
Aquests ajuts van adreçats a desenvolupar una col·laboració eficaç més enllà de les fronteres i elaborar estratègies per realitzar activitats conjuntes amb la finalitat d'expandir l'interès pels treballs audiovisuals europeus.
Les activitats elegibles seran aquelles relacionades amb:
A ambdues accions es podran presentar entitats jurídiques europees establertes a països participants del programa MEDIA.
Tot i això, entitats d'altres països podran participar si compleixen els requisits detallats a la convocatòria, així com la cooperació bilateral o multilateral.
En el cas de l'acció 2, la xarxa europea haurà d'estar formada per una entitat de coordinació i un mínim de tres organitzacions membres.
Totes deuen estar legalment establertes a diversos països participants.
Els objectius de la convocatòria són:
Els sol·licitants han de ser entitats europees.
El programa està obert a accions de cooperació bilateral o multilateral amb alguns països o regions.
La convocatòria està destinada a donar suport a les accions i activitats que es realitzin dins i fora dels països que participen en el subprograma MEDIA.
Les sol·licituds han de complir, com a mínim, alguna de les següents condicions:
Les activitats han de començar entre l'01/07/2020 i el 30/06/2021 i han de tenir una duració màxima de 12 mesos.
Amb l'objectiu de promoure la circulació transnacional de treballs audiovisuals, Europea Creativa convoca ajuts per donar suport a les activitats que fomenten el coneixement i l'interès de la literatura cinematogràfica europea, especialment entre joves.
Es podran presentar consorcis formats pel líder del projecte i, almenys dos socis, d'entitats establertes a països participants del programa MEDIA.
Tot i això, entitats d'altres països podran participar si compleixen els requisits detallats a la convocatòria.
Els projectes elegibles per aquests ajuts són:
El Departament de Cultura ha publicat la convocatòria FEDER destinada a actuacions que impliquin la restauració o renovació d'elements arquitectònics i d'altres elements que siguin patrimoni cultural i que permetin la millora de l'oferta turística.
Els agents a qui va destinada són les entitats participades pel sector públic de la Generalitat de Catalunya de forma no majoritària i les fundacions i altres entitats privades sense finalitat de lucre.
Concretament, la línia dirigida als equipaments escènics i musicals abastarà projectes que puguin sorgir del Gran Teatre del Liceu, del Palau de la Música Catalana, de l'Auditori, del Teatre Lliure i del Mercat de les Flors.
La dotació màxima de la convocatòria és de 5,5 M d'euros.
Els imports per objectius específics que es podran concedir són els següents:
El requisit bàsic pel que fa a la temporalitat dels projectes és que aquests han de ser en fase d'execució o de planificació en el moment d'acollir-se a la convocatòria de subvencions, que s'han de dur a terme entre l'1 de gener de 2014 i el 31 de desembre de 2022; no s'admetran projectes completats.
Pel que fa a l'import, les convocatòries exigeixen projectes d'un mínim de 200.000 euros i un màxim de 5 milions d'euros, alineats amb els eixos prioritaris i objectius temàtics del PO FEDER Catalunya 2014-2020.
L'entitat impulsora haurà de tenir capacitat administrativa i financera per assumir el 100% de les despeses.
Si el projecte compleix adequadament amb tots els requeriments, podrà recuperar-ne el 50%.
El Departament de Cultura ha publicat la convocatòria FEDER destinada a actuacions de restauració de monuments i rehabilitació de conjunts històrics; creació i rehabilitació d'infraestructures que permetin la conservació, valorització i coneixement del patrimoni cultural.
Els principals destinataris són les entitats participades pel sector públic de la Generalitat de Catalunya de forma no majoritària i les fundacions i altres entitats privades sense finalitat de lucre.
La dotació màxima de la convocatòria és de 8,5 M euros.
Els imports per objectius específics que es podran concedir són els següents:
El requisit bàsic pel que fa a la temporalitat dels projectes és que aquests han de ser en fase d'execució o de planificació en el moment d'acollir-se a la convocatòria de subvencions, que s'han de dur a terme entre l'1 de gener de 2014 i el 31 de desembre de 2022; no s'admetran projectes completats.
Pel que fa a l'import, la convocatòria exigeix projectes d'un mínim de 200.000 euros i un màxim de 5 milions d'euros.
L'entitat impulsora haurà de tenir capacitat administrativa i financera per assumir el 100% de les despeses.
Si el projecte compleix adequadament amb tots els requeriments, podrà recuperar-ne el 50%.
L'objectiu d'aquesta licitació, finançada pel Mecanisme Connectar Europa (CEF), és proporcionar una plataforma de serveis bàsics d'una infraestructura de serveis digitals destinada als investigadors acadèmics i als investigadors amb experiència en el camp de la desinformació en línia, i que estarà oberta a la col·laboració amb organitzacions de mitjans de comunicació i professionals de l'alfabetització mediàtica.
A més, pretén contribuir a una millor comprensió dels actors, vectors, eines, mètodes, dinàmiques de difusió, objectius prioritaris i impacte en la societat.
La plataforma serà utilitzada per:
La Comissió Europa ha reconegut 77 organitzacions locals i regionals com a "llocs de referència" pel que fa a la innovació en matèria de l'envelliment actiu.
Entre els seleccionats s'hi troba la conselleria de salut a través de la fundació TIC Salut Social i l'Ajuntament de Badalona, ambdós han aconseguit la puntuació més alta (quatre estrelles) i la menció de "llocs d'excel·lència".
Actualment la població europea ronda els 512,4 milions de persones de les quals el 19,7% tenen més de 65 anys.
Aquesta xifra ha crescut 2,6 punts en els darrers deu anys.
L'envelliment de la població europea és un fet, i per tant, la promoció d'iniciatives i polítiques destinades a millorar la qualitat de vida en aquesta etapa és cada vegada més important.
La convocatòria tenia com a objectiu proporcionar a les regions i àrees de tota Europa l'oportunitat d'identificar i explorar exemples d'innovació i fer que aquests esdevinguessin exemplars de bones polítiques i pràctiques relacionades amb l'envelliment actiu i saludable.